text: Føroysku U19-kvinnurnar vunnu aftur stórsigur í dag, tá okkara vunnu 40-22 á Turkalandi, eftir hálvleiksstøðuna 21-11. Við hesum eru Føroyar tryggjaðar pláss í hálvfinaluni og verður dysturin hósdagin móti Spania avgerandi fyri, hvør verður nr. 1 og 2 í bólkinum.
text: #000000
text: Føroyska liðið setti seg á dystin frá byrjan og kláraðu okkara at pressa turkisku kvinnurnar til at gera nógvar villur. Hetta skapti nógv skjótálop til Føroyar og skoraðu okkara vengur væl í dag. Í málinum stóð Silja Müller aftur væl í dag og tók hon pippið frá turkisku skjúttunum. 16-ára gamla Gylta á Neystabø kom inn í føroyska málið í seinna hálvleiki og hevði hon eisini fleiri góðar bjargingar. Dystargongdin í seinna hálvleiki minti um hana í fyrra, og vóru tað serliga føroysku vengurnir, sum stóðu fyri málskjótingini. Føroysku vengurnir, Karin, Lea, Silja og Inga Maria gjørdu tilsamans 21 av føroysku 40 málunum.Eftir dystin var føroyski høgri bakkurin, Bjørk Franksdóttir Joensen, kosin besti føroyski leikarin í dystinum.Føroyar skulu nú spæla móti Spania hósdagin kl. 13.15 og kemur hesin dysturin at avgera, hvør verður nr. 1 og 2 í bólkinum og hvør skal møta hvørjum í hálvfinalunum.Lesið alt um kappingina, úrslit, støður o.a. her:W19 EHF Championships 2023 ()Dystargongdin:5 min. 2-310 min. 4-915 min. 5-1220 min. 7-1625 min. 9-1830 min. 11-2135 min. 11-2340 min. 12-2545 min. 14-3050 min. 16-3255 min. 16-3960 min. 22-40Málskjúttar hjá Føroyum:Karin Egholm 7Silja Heðinsdóttir 6Maria Pálsdóttir Nólsoy 6Lea Mohr 5Inga Maria Roysdóttir 3Lukka Arge 3 (2)Barbara Hammer 3Anna Elisabeth Halsdóttir Weyhe 2Bjørk Franksdóttir Joensen 2Sára Lagos 2Hanna Jakobsdóttir Dalsgarð 1Málverjar:Silja Arngrímsdóttir Müller 37%
text: #000001
text: Kemilux nýggjur stórstuðul hjá HSF
text: #000002
text: Hondbóltssambandið og Kemilux hava í dag skrivað undir samstarvsavtalu, har Kemilux verður ein av stórstuðlunum hjá HSF í 2024 og 2025.
text: #000003
text: Bæði H71-kvinnur og Neistakvinnur vunnu annan European Cup dyst í vikuskiftinum. Hjá H71 var hetta tó ikki nokk, tá tær taptu stórt í fyrra dystinum, meðan Neistin vann eftir brotskast kapping.
text: #000006